EL
16.5.2022
Επίσημη Εφημερίδα της Ευρωπαϊκής Ένωσης
C 198/53
Όπως προβάλλεται, η παράνομη συλλογική απέλαση εις βάρος του ενάγοντος που έλαβε χώρα στις 28-29 Απριλίου 2020 πρέπει να καταλογιστεί στον Frontex, τον «πραγματικό αυτουργό» της, δεδομένου ότι εκτελέστηκε κατ’ εφαρμογήν του νομικώς δεσμευτικού Επιχειρησιακού Σχεδίου για επιχειρήσεις ταχείας επεμβάσεως στο Αιγαίο Πέλαγος, το οποίο έχει καταρτίσει ο ΕΔ του Frontex.
Επικουρικώς, ο ενάγων προβάλλει ότι ο Frontex υπέχει ευθύνη λόγω της συνδρομής και της αρωγής του στην εκτέλεση της εις βάρος του παράνομης συλλογικής απελάσεως, η οποία έλαβε χώρα στις 28–29 Aπριλίου 2020.
Τόσο η πρώτη όσο και η δεύτερη πτυχή της ηθικής βλάβης που υπέστη ο ενάγων δεν θα είχαν επέλθει, όπως προβάλλεται, αν δεν είχε υπάρξει η παράνομη παράλειψη ή συμπεριφορά του Frontex.
(1) (2)
Κανονισμός (EE) 2019/1896 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2019, για την Ευρωπαϊκή Συνοριοφυλακή και Ακτοφυλακή και για την κατάργηση των κανονισμών (ΕΕ) 1052/2013 και (ΕΕ) 2016/1624.
ΕΕ 2012, C 326, σ.
391.
Προσφυγή της 14ης Μαρτίου 2022 — Κάτω Χώρες κατά Επιτροπής (Υπόθεση T-137/22) (2022/C 198/77) Γλώσσα διαδικασίας: η ολλανδική Διάδικοι Προσφεύγoν: Βασίλειο των Κάτω Χωρών (εκπρόσωποι: M. Bulterman και J. Langer) Καθής: Ευρωπαϊκή Επιτροπή Αιτήματα Το προσφεύγον ζητεί από το Γενικό Δικαστήριο: — να ακυρώσει την απόφαση της Επιτροπής της 6ης Ιανουαρίου 2022 με στοιχεία αναφοράς Ref. Ares (2022) 99942, με την οποία απορρίφθηκε το αίτημα του Βασιλείου των Κάτω Χωρών να παραταθεί κατά τέσσερα επιπλέον έτη η οκταετής προθεσμία που έχει ταχθεί για την ανάκτηση των αχρεωστήτως καταβληθέντων ποσών στην υπόθεση FresQ· — να καταδικάσει την Επιτροπή στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής του, το προσφεύγον προβάλλει δύο λόγους ακυρώσεως. 1.
Πρώτος λόγος: η προσβαλλόμενη απόφαση στηρίζεται στην εσφαλμένη παραδοχή ότι η διαδικασία ανάκτησης στην υπόθεση FresQ δεν έχει ακόμη περατωθεί. 2.
Δεύτερος λόγος: η Επιτροπή προβαίνει σε εσφαλμένη εφαρμογή του άρθρου 54, παράγραφος 2, τρίτο εδάφιο, του κανονισμού 1306/2013 καθόσον θεωρεί ότι η υπέρβαση της οκταετούς προθεσμίας για την ανάκτηση των αχρεωστήτως καταβληθέντων ποσών στην υπόθεση FresQ πρέπει να καταλογιστεί στις Κάτω Χώρες.
Προσφυγή της 15ης Μαρτίου 2022 — HCP κατά EUIPO — Timm Health Care (PYLOMED) (Υπόθεση T-138/22) (2022/C 198/78) Γλώσσα του δικογράφου της προσφυγής: η γερμανική Διάδικοι Προσφεύγουσα: HCP GmbH (Αννόβερο, Γερμανία) (εκπρόσωπος: H. Suhren, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Timm Health Care BV (Borculo, Κάτω Χώρες)